વિધાનસભાની ચૂંટણીના આવેલા પરિણામો અને લોકસભાની માથે ગાજી રહેલી ચૂંટણી વચ્ચે જીએસટીના અમલવારી સાથેનું પ્રથમ બજેટની તૈયારી જોરશોરથી કરવામાં આવી રહી છે. નાણામંત્રી નીતિનભાઈ પટેલ વર્ષ ર૦૧૮-૧૯ના બજેટને લઈને વિભાગવાર સમીક્ષાઓ શરુ કરી દીધી છે. ફેબ્રુઆરી મહિનાના અંતિમ દિવસોમાં શરૂ થનાર બજેટ સત્ર માટે નાણાં વિભાગે કવાયત હાથ ધરી છે. ગત બજેટ વખતથી જ સરકારે પ્લાન અને નોન પ્લાન ખર્ચ અલગ-અલગ બનાવવાના બદલે એક જ હેડ હેઠળ લઈ જવા આવ્યા છે. તો બીજીબાજુ સરકારની આવકમાં ૧રથી ૧૬ ટકાનો વધારો થયો હોવાથી લોકભોગ્ય બજેટ રહે તેવા સંકેતો નાણાં મંત્રાલય તરફથી મળી રહૃાા છે સામે વિવિધ વધારા ખર્ચને પહોંચી વળવા માટે ગત વર્ષ કરેલી જોગવાઈના પરિણામે પુરાંત ઘટશે.